ຄົນໃນປະຊາຄົມລາວ-ອາເມຣິກັນ ຢູ່ລັດຟລໍຣິດາ ຍັງມີການຕິດເຊື້ອ ໂຄວິດ-19 ຫລາຍຢູ່
ັັັັັັັັໃນລະຫວ່າງການແຜ່ລະບາດຂອງໂຄວິດ-19 ທີ່ຮ້າຍແຮງຢູ່ນີ້ ມີສະມາຊິກສັງຄົມລາວ-ອາເມຣິກັນ ບາງຄອບຄົວ ພາກັນຕິດເຊື້ອພະຍາດດັ່ງກ່າວ ແລະໄດ້ມີຜູ້ເສຍຊີວິດໄປຕື່ມອີກຢູ່ທີ່ລັດຟລໍຣິດາ.
ປັດຈຸບັນນີ້ການລະບາດຂອງໂຄວິດ-19 ຢູ່ໃນສະຫະລັດຍັງມີການເພີ່ມຂຶ້ນຢ່າງຕໍ່ ເນື່ອງ ໂດຍສະເພາະຢູ່ໃນລັດຟລໍຣິດາ ທີ່ຕັ້ງຢູ່ຕອນໃຕ້ສຸດຂອງພາກຕາເວັນອອກ ຂອງສະຫະລັດ ຕິດກັບມະຫາສະໝຸດແອັດແລນຕິກ ຊຶ່ງດິນແດນແຫ່ງນີ້ມີອາກາດ ອົບອຸ່ນຕະຫຼອດປີ ເປັນບ່ອນຕາກອາກາດ ແລະ ດຶງດູດເອົາພວກນັກທ່ອງທ່ຽວມາ ຢ້ຽມຢາມຫຼາຍລ້ານຄົນໃນແຕ່ລະປີ ນອກນັ້ນຍັງເປັນບ່ອນປູກຝັງ ທີ່ຊາວອາເມຣິກັນ ເຊື້ອສາຍລາວຈຳນວນນຶ່ງພາກັນຍ້າຍຈາກລັດທີ່ມີອາກາດໜາວ ມາຕັ້ງຖິ່ນຖານ ເປັນຊຸມຊົນນຶ່ງຢູ່ໃນລັດນີ້ ໃນລະຫວ່າງການແຜ່ລະບາດຂອງໂຄວິດ-19 ທີ່ຮ້າຍແຮງນີ້ ບັນດາສະມາຊິກສັງຄົມ ລາວ-ອາເມຣິກັນບາງຄົນກໍໄດ້ຕິດເຊື້ອເຊັ່ນກັນ ແລະ ຜູ້ທີ່ເສຍຊີວິດໄປແລ້ວກໍມີ ຫວ່າງອາທິດທີ່ຜ່ານມານີ້ ມີຄອບຄົວອາເມຣິກັນເຊື້ອສາຍລາວໄດ້ພາກັນຕິດພະຍາດ ໂຄວິດ-19 ອີກ ໃນຂະນະທີ່ເຕົ້າໂຮມກັນສະເຫຼີມສະຫຼອງພວກລູກຫຼານທີ່ຮຽນຈົບ ໂຮງຮຽນມັດທະຍົມ ແລະຈະໄປຮຽນຕໍ່ຢູ່ບ່ອນອື່ນ ການພົບປະສັງສັນກັນຄັ້ງນີ້ໄດ້ມີ ການຖືເບົາ ບໍ່ໄດ້ຫົວຊາກັບການແຈ້ງເຕືອນຂອງທາງການ ຈຶ່ງເປັນເຫດໃຫ້ສະມາຊິກ ຄອບຄົວດັ່ງກ່າວນີ້ຕິດໂຄວິດ-19 ຈົນໄດ້ເຂົ້າໂຮງໝໍນຳກັນໝົດຫົກຄົນ ແລະຍັງບໍ່ ຊາບເຖິງສະພາບການເທື່ອ ທ່ານ ກິນຖາວອນ ບຸບຜາຄົມ ສະມາຊິກຊຸມຊົນຢູ່ເຂດທີ່ວ່ານີ້ໄດ້ກ່າວຕໍ່ ວີໂອເອ ພະແນກພາສາລາວ ວ່າ: ປັດຈຸບັນນີ້ການເສຍຊີວິດໄດ້ເພີ້ມຂື້ນກາຍ 150,000 ຄົນແລ້ວຢູ່ໃນສະລັດ ແລະເຖິງ ແມ່ນມີມາດຕະການປ້ອງກັນຄວາມປອດໄພໃດໆກໍຕາມ ມັນກໍຍັງມີຫຼາຍຄົນທີ່ບໍ່ເຊື່ອ ບໍ່ໃຫ້ຄວາມສຳຄັນ ແລະ ບໍ່ປະຕິບັດຕາມຄໍາສັ່ງ ການເສຍຊີວິດຂອງພະຍາດໂຄວິດ- 19 ນີ້ ແມ່ນການເສຍຊີວິດຄົນດຽວຢ່າງກະທັນຫັນ ແລະ ບໍ່ມີພິທີສັ່ງລາກັນໄດ້